
Ονοματεπώνυμο:                          	………………………………………………………………
Μάθημα:			            ΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ
Υλη:					ΚΕΦΑΛΑΙΟ 1-2
Επιμέλεια διαγωνίσματος:		………………………………………………………………
Αξιολόγηση :				………………………………………………………………



                                                                                 ΟΜΑΔΑ Α

Στις προτάσεις Α1 μέχρι και Α5 να γράψετε στο τετράδιο σας τον αριθμό της καθεμίας και δίπλα σε κάθε αριθμό τη λέξη ‘’Σωστό’’, αν η πρόταση είναι σωστή και  “Λάθος”, αν η πρόταση είναι λανθασμένη. 

Α1. Η αγοραία καμπύλη ζήτησης ενός αγαθού επηρεάζεται  (σε αντίθεση με τις ατομικές) μόνο από τον αριθμό των καταναλωτών.                                                                                                                                                                    
                                                                                                                                                                          Μονάδες 3 

Α2. Η καμπύλη ζήτησης ενός αγαθού έχει αρνητική κλίση λόγω του νόμους της ζήτησης και της αρνητικής σχέσης ανάμεσα στην τιμή ενός αγαθού και στη ζητούμενη ποσότητα.
                                                                                                                                                                           Μονάδες 3                                                                                                                                            

Α3. Η συνολική δαπάνη των καταναλωτών αυξάνεται, όταν αυξάνεται η τιμή του αγαθού και η ζήτηση είναι ανελαστική.                                                                                                                                                      Μονάδες 3                                                                                                                                                    

Α4. Ας υποθέσουμε ότι για ένα αγαθό παρατηρείται ταυτόχρονα αύξηση της τιμής του αγαθού και μείωση στο εισόδημα των καταναλωτών. Οι επιδράσεις των δύο μεταβολών αφήνουν την τελική ζητούμενη ποσότητα ίση με την αρχική. Στην περίπτωση αυτή το αγαθό είναι κανονικό.                                                                                          
                                                                                                                                                                            Μονάδες 3

Α5. Η αύξηση της τιμής κατά 10% θα έχει ως αποτέλεσμα τη μείωση της ζητούμενης ποσότητας κατά 5% αν η ελαστικότητα ζήτησης του αγαθού (στην αρχική τιμή) είναι ίση με -2. 
                                                                                                                                                                            Μονάδες 3                                                                                                                         




Για τις παρακάτω προτάσεις Α6 και Α7 να γράψετε στο τετράδιό σας τον αριθμό της κάθε πρότασης και δίπλα το γράμμα που αντιστοιχεί στη σωστή απάντηση. 

Α6. Όταν αυξάνεται η τιμή ενός αγαθού Χ υποκατάστατου του αγαθού Ψ (ceteris paribus) και η ζήτηση των δύο αγαθών είναι ανελαστική τότε: 

α) μειώνεται η ζητούμενη ποσότητα και η συνολική δαπάνη καταναλωτών για το αγαθό Χ και αυξάνεται η ζήτηση και η συνολική δαπάνη των καταναλωτών για το αγαθό Ψ.

β) μειώνεται η ζητούμενη ποσότητα και αυξάνεται η συνολική δαπάνη των καταναλωτών για το αγαθό Χ και αυξάνεται η ζήτηση και η συνολική δαπάνη των καταναλωτών για το αγαθό Ψ

γ) αυξάνεται η ζητούμενη ποσότητα και η συνολική δαπάνη των καταναλωτών για το αγαθό Χ και μειώνεται η ζήτηση και η συνολική δαπάνη των καταναλωτών για το αγαθό Ψ

δ) μειώνεται η ζητούμενη ποσότητα και η συνολική δαπάνη των καταναλωτών για το αγαθό Χ καθώς επίσης και η ζήτηση και η συνολική δαπάνη των καταναλωτών για το αγαθό Ψ                                
                                                                                                                                                                       Μονάδες 5
                                                                                                                                                                                                  

Α7. Η τιμή ενός αγαθού μεταβάλλεται κατά 50% με αποτέλεσμα τη μείωση της συνολικής δαπάνης των καταναλωτών. Αν η ΕD= -0,5 , η ποσοστιαία μεταβολή της ζητούμενης ποσότητας είναι ίση με:

α) 100%

β) -25% 

γ) 25%

δ) -100%                                                                                                                                                         Μονάδες 5                                                                                                                                                                                         

                                                                                     





      


                                                                                     ΟΜΑΔΑ Β

Β1. Από τους προσδιοριστικούς παράγοντες της ζήτησης να περιγράψετε τις τιμές των άλλων αγαθών. 
                                                                                                                                                                             Μονάδες 14
Β2. Από τις ειδικές περιπτώσεις καμπύλης ζήτησης και ελαστικότητας να περιγράψετε:
α) την καμπύλη ζήτησης με ελαστικότητα ίση με το μηδέν (μονάδες 4)
β) την καμπύλη ζήτησης με ελαστικότητα ίση με το άπειρο (μονάδες 4)
γ) την καμπύλη ζήτησης ίση με την μονάδα (μονάδες 3)                                                                         Μονάδες 11                                                     


                                                                                        ΟΜΑΔΑ Γ

Δίνεται ο παρακάτω πίνακας ζήτησης που αναφέρεται στη τιμή (Px) και στην ζητούμενη ποσότητα (Qx) του αγαθού Χ, καθώς και στο εισόδημα (Υ) και στην τιμή (Pz) ενός αγαθού Ζ, υποκατάστατού του Χ.
	Συνδυασμοί
	Px
	Qx
	Y
	Pz

	Α
	20
	10
	40.000
	10

	Β
	20
	24
	50.000
	10

	Γ
	16
	40
	60.000
	10

	Δ
	30
	6
	40.000
	10

	Ε
	30
	16
	50.000
	9



Γ1. Να αιτιολογήσετε μεταξύ ποιών συνδυασμών υπολογίζεται η τοξοειδής ελαστικότητα ζήτησης του αγαθού Χ και να την υπολογίσετε. (μονάδες 7)
Πώς μεταβάλλεται η συνολική δαπάνη μεταξύ των συνδυασμών αυτών; Να εξηγήσετε την παραπάνω μεταβολή με τη χρήση της τοξοειδούς ελαστικότητας ζήτησης του αγαθού Χ. (μονάδες 7)
                                                                                                                                                                            Μονάδες 14
Γ2. Να αιτιολογήσετε μεταξύ ποιών συνδυασμών υπολογίζεται η εισοδηματική ελαστικότητα, να την υπολογίσετε καθώς το εισόδημα αυξάνεται και να χαρακτηρίσετε το είδος του αγαθού.         
                                                                                                                                                                              Μονάδες 6   
Γ3. Γιατί η γνώση της ελαστικότητας ζήτησης ενός αγαθού είναι πολύ σημαντική για τις επιχειρήσεις και το κράτος;                                                                                                                                                                Μονάδες 5 





                                                                        
                                                                                        ΟΜΑΔΑ Δ

Μία οικονομία παράγει δύο αγαθά Χ και Ψ και απασχολεί όλους τους παραγωγικούς συντελεστές πλήρως και αποδοτικά με δεδομένη τεχνολογία, όπως στον πίνακα . Είναι, επίσης, γνωστό ότι, όταν όλοι οι παραγωγικοί συντελεστές απασχολούνται στην παραγωγή του αγαθού Ψ, τότε η οικονομία παράγει 62 μονάδες του αγαθού Ψ.
	Συνδυασμοί
	Χ
	Ψ
	ΚΕx

	Α
	104
	0
	

	
	
	
	;

	Β
	96
	;
	

	
	
	
	;

	Γ
	;
	36
	

	
	
	
	;

	Δ
	48
	50
	

	
	
	
	;

	Ε
	;
	;
	



Δ1. Να μεταφέρετε τον πίνακα και να αντικαταστήσετε τα ερωτηματικά με τις σωστές αριθμητικές τιμές, κάνοντας τους αντίστοιχους υπολογισμούς. Να λάβετε υπόψη ότι το κόστος ευκαιρίας του αγαθού Ψ σε μονάδες του αγαθού Χ, για τους συνδυασμούς από το Α έως το Β και από το Β έως το Γ, είναι αντίστοιχα ½ και 1, ενώ το κόστος ευκαιρίας του αγαθού Χ σε μονάδες του αγαθού Ψ για τους συνδυασμούς από το Ε έως το Δ και από το Δ έως το Γ είναι αντίστοιχα ¼ και ½ .                                                                      Μονάδες 6

Δ2. Να εξετάσετε υπολογιστικά εάν ο συνδυασμός Χ=80 και Ψ=35 βρίσκεται επί, πάνω ή κάτω από την καμπύλη των παραγωγικών δυνατοτήτων.                                                                                                Μονάδες 4

Δ3. Να υπολογίσετε τις μονάδες του αγαθού Ψ που πρέπει να θυσιαστούν για να παραχθούν οι πρώτες 85 μονάδες του αγαθού Χ.
                                                                                                                                                                             Μονάδες 5

 Δ4. Να υπολογίσετε τις μονάδες του αγαθού Χ που πρέπει να θυσιαστούν για να παραχθούν οι τελευταίες 20 μονάδες του αγαθού Ψ.                                                                                                                            Μονάδες 5

Δ5. Να εξηγήσετε τον τρόπο με τον οποίο ένας εφικτός συνδυασμός παραγωγής μιας οικονομίας μπορεί να μεταβεί πάνω στην καμπύλη των παραγωγικών της δυνατοτήτων.                                                       Μονάδες 5

